મેચમાં એકમાત્ર ગોલ કાઉન્ટર એટેકથી થયો હતો. પહેલા હાફની 35મી મિનિટમાં વેલાએ જેવિયર હર્નાન્ડેઝને બોલ પાસ કર્યો હતો. જેવિયર હર્નાન્ડેજે તેને હિરવિંગ લોજાનો તરફ આગળ વધાર્યો હતો, જે ગોલ પોસ્ટની સામે હતો. લોજાનોએ ગોલ કરવામાં કોઈ ભૂલ કરી નહોતી. બોલ જેવો નેટમાં ગયો, સ્ટેડિયમમાં હાજર મેક્સિકોના હજારો સમર્થકો ખુશીથી ઝૂમી ઊઠ્યા હતા. તેની એક મિનિટ પહેલાં પણ લોજાનોને ગોલ કરવાની તક મળી હતી, પરંતુ તે તેને ચૂકી ગયો હતો.